ขึ้นรอบใหม่
*ในเมื่อการเล่นหุ้นเที่ยวนี้ไม่มีอะไรน่ากลัวเหมือนก่อนหน้านี้อีกแล้ว “โมนิก้า” เลยตัดสินใจเม้าท์มอยถึงข่าวดีที่บริษัทต่าง ๆ นำออกมาโชว์ทีละรายสองราย มันคือตัวแปรที่ทำให้ราคาหุ้นในกระดานทะยานขึ้นอย่างร้อนแรง ซึ่งทำให้หุ้นหลายตัวเดินหน้าทำ new high ในรอบสามสี่เดือน และยังทำ all time high กันเป็นว่าเล่นแบบนี้ เดี๊ยนถึงต้องกระโจนลงมาขยี้ประเด็นนี้เพิ่มไงล่ะตัวเอง
5 ก.ย. 2562

เจาะกระดาน : โมนิก้าและทีมงาน
*ในเมื่อการเล่นหุ้นเที่ยวนี้ไม่มีอะไรน่ากลัวเหมือนก่อนหน้านี้อีกแล้ว “โมนิก้า” เลยตัดสินใจเม้าท์มอยถึงข่าวดีที่บริษัทต่าง ๆ นำออกมาโชว์ทีละรายสองราย มันคือตัวแปรที่ทำให้ราคาหุ้นในกระดานทะยานขึ้นอย่างร้อนแรง ซึ่งทำให้หุ้นหลายตัวเดินหน้าทำ new high ในรอบสามสี่เดือน และยังทำ all time high กันเป็นว่าเล่นแบบนี้ เดี๊ยนถึงต้องกระโจนลงมาขยี้ประเด็นนี้เพิ่มไงล่ะตัวเอง
*เนื่องจากวงรอบใหญ่ของดัชนียังอยู่ในระดับ 1,600-1,750 จุดเหมือนเดิม แต่ที่ไม่เหมือนเดิมคือหุ้นหลายตัวกำลังถีบตัวขึ้นอย่างร้อนแรง “โมนิก้า” ถึงมองการทำราคาสูงสุดใหม่ที่เกิดขึ้นเที่ยวนี้ น่าจะเป็นจุดเริ่มต้นของการทำราคาสูงสุดใหม่ต่อไปเรื่อย ๆ จึงอยากนำเสนอรายชื่อหุ้นเหล่านั้นให้แฟนคลับได้รับรู้ เพื่อเก็บไว้เป็นทางเลือกในการซื้อหุ้นเที่ยวต่อไปน่ะซี
*ประเด็นดังกล่าวทำให้ “โมนิก้า” ต้องถามว่า ดัชนีทะยานขึ้นมาปิดที่ 1,669.79 จุด บวกไป 11.15 จุด ด้วยมูลค่าการซื้อขาย 5.98 หมื่นล้านบาท แถมเป็นการขึ้นต่อเนื่อง 2 วันติด วันนี้สถานการณ์จะเป็นอย่างไร? หรือมองว่ายังมีแรงหนุนที่จะทำให้หุ้นขยับขึ้นไปได้อีกหรือเปล่า? ขณะเดียวกันหากเกิดรายการพักตัวเพื่อรอเวลาไปต่อ ดัชนีควรย่อตัวลงมาอยู่ตรงไหน เพื่อทำให้ทรงของดัชนียังดูดี ล้วนเป็นเรื่องที่ต้องติดตามดูวันต่อวันเจ้าค่ะ
*โดยเฉพาะในรายของหุ้นไฟฟ้าพลังสูง GULF ยังคงความร้อนแรงเสมอต้นเสมอปลาย แม้จะมีบางจังหวะโดนเทออกไปบ้าง แต่สุดท้ายก็เด้งกลับขึ้นมาหายอดเก่าได้เป็นประจำ “โมนิก้า” ถึงมองการขึ้นมาทำ all time high ที่ระดับราคา 159.50 บาท บวกไป 3.50 บาท หรือขึ้นไป 2.25% ด้วยมูลค่าการซื้อขาย 2.57 พันล้านบาท น่าจะสื่อความหมายให้นักเล่นได้รู้ว่า เที่ยวนี้เล่นยาวแน่ ๆ พะยะค่ะ
*เช่นเดียวกับในรายของ SAWAD ทะยานขึ้นมาปิดที่ 58.50 บาท บวกไป 2.25 บาท หรือขึ้นไป 4% ด้วยมูลค่าการซื้อขาย 796 ล้านบาท พร้อมกับทำ new high ในรอบ 1 ปี 8 เดือนได้อีกครั้งแบบนี้ “โมนิก้า” มองเป็นช็อตเด้งรับเป้ากำไรปี 2562 โต 30% เป็นอย่างต่ำ (คนมางานสัมมนาข่าวหุ้น รู้ข่าวนี้ดี) จึงมีแรงซื้อไหลเข้ามาไม่ขาดสายตลอดทั้งสัปดาห์ จนทำให้เชื่อว่า หุ้นจะวิ่งทำราคาสูงสุดใหม่ให้เห็นอีกแน่ ๆ..งานนี้เชื่อฝีมือ “น้องธิดา” ได้เจ้าค่ะ
*ส่วนคนที่ชอบอะไรช้า ๆ แต่มั่นคงสุด ๆ และพร้อมจะทำ all time high ให้เห็นอีกในไม่ช้า “โมนิก้า” คงต้องหันมามองหุ้นนายหน้าประกันภัย TQM เป็นรายถัดมาในทันที เพราะสเต็ปการขึ้นของหุ้นค่อนข้างยั่วยวนใจเหลือเกิน แถมพรายกระซิบพูดกรอกหูเป็นประจำ (สงสัยต้องนัดเดทกับคุณ “ตุ๊ก” สักหน่อย) เดี๊ยนถึงมองการขึ้นมาปิดที่ 48.50 บาท บวกไป 0.50 บาท หรือขึ้นไป 1% ด้วยมูลค่าการซื้อขาย 44 ล้านบาท น่าจะลุยต่อได้จ้า!
*ถ้าชอบลุยกันจริง ๆ “โมนิก้า” ขอแนะนำหุ้นเซฟตี้ที่ไปได้ยาว ๆ แบบไม่ต้องกังวลอะไรทั้งสิ้นอย่างโรงเรียนของหนู SISB เพื่อทำให้แฟนคลับได้เห็นโอกาสทำ all time high ไม่ใช่เรื่องยาก เพราะวันนี้เห็นกันทนโท่ว่า นับตั้งแต่ปีนี้กำไรจะโตไม่หยุด แถมโรงเรียนต่าง ๆ เสนอตัวเข้ามาเป็นพาร์ตเนอร์เยอะแยะไปหมด เดี๊ยนถึงมองราคาปิดที่ 8.55 บาท บวกไป 0.55 บาท หรือขึ้นไป 6.90% ด้วยมูลค่าการซื้อขาย 244 ล้านบาท ยังมีแก๊ปให้หุ้นวิ่งอีกบานตะไทนะจะบอกให้
*ส่วนรายที่วิ่งหน้าตั้งอย่าง AUCT เดี๊ยนถือเป็นช็อตของการเล่นสั้น ๆ เพื่อเก็งตัวเลขกำไรไตรมาส 3 จะออกมาดี ราคาหุ้นถึงทะยานขึ้นอย่างต่อเนื่อง พร้อมกับทำ new high ในรอบ 2 ปี 5 เดือน ย่อมเป็นเรื่องที่นักโหนกระแสสมควรตามไปดูเป็นอย่างยิ่ง เพราะการขึ้นมาปิดที่ 8.95 บาท บวกไป 0.60 บาท หรือขึ้นไป 7.20% ด้วยมูลค่าการซื้อขาย 156 ล้านบาท เป็นการเทรดบนค่า P/E 22 เท่า ซึ่งเป็นระดับที่ต่ำเกินไปสำหรับหุ้นที่กำลังจะทำกำไรสูงสุดเป็นประวัติการณ์นะจ๊ะ
*ขณะเดียวกันถ้ามองหุ้น EA ทำกำไรสูงสุดเป็นประวัติการณ์ให้เห็นกันตำตา แต่ราคาหุ้นกลับยืนปิดแค่ระดับ 50.50 บาท บวกไป 1.75 บาท หรือขึ้นไป 3.60% ด้วยมูลค่าการซื้อขาย 1.71 พันล้านบาทแบบนี้ “โมนิก้า” มองเป็นเรื่องที่ไม่สมเหตุสมผลเอาเสียเลย เพราะเมื่อมองดูจากแนวโน้มการเปลี่ยนแปลงครั้งสำคัญที่จะเกิดขึ้นในอนาคต ผนวกกับคุณน้อง “อมร” เตรียมโชว์ทีเด็ดออกมาให้เห็นในต้นปี 2563 นี่คือจังหวะของการไล่เก็บหุ้นเจ้าค่ะ
*ประเด็นดังกล่าวสอดรับกับท่าทีของหุ้น ALL หลังพรายกระซิบยืนยันตัวเลขรายได้และกำไรปี 2562 จะออกมาแจ่มสุด ๆ แต่ราคาหุ้นในกระดานกลับยืนอยู่แค่ระดับ 4.14 บาท ลบไป 0.02 บาท ด้วยวอลุ่มที่แห้งเหือด “โมนิก้า” ย่อมมองเป็นโอกาสของคนที่มีเงินเย็นอย่างแน่นอน ผนวกกับเคยได้ยินคำพูดของ “ธนากร” สั่งลูกน้องเดินหน้าปั๊มตัวเลขสุดซอยแบบนี้..มันต้องให้กำลังใจกันหน่อยนะคะ